প্রয়াত অজিত পাওয়ার, দিল্লি সফর বাতিল করলেন মমতা বন্দ্যোপাধ্যায়

কলকাতা: বুধবার সকালে বারামতিতে মর্মান্তিক বিমান দুর্ঘটনায় (Baramati Plane Crash) প্রাণ হারিয়েছেন মহারাষ্ট্রের (Maharashtra) উপমুখ্যমন্ত্রী অজিত পাওয়ার (Ajit Pawar Dies)। সেই সঙ্গে এই ঘটনায় মোট ছয় জনের মৃত্যু হয়েছে। ইতিমধ্যে এই ঘটনায় শোক প্রকাশ করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায় (Mamata Banerjee)। একইসঙ্গে তিনি এই ঘটনার তদন্তের দাবিও জানিয়েছেন। আর এবার এই ঘটনার জন্য নিজের দিল্লি সফর (Delhi Visit Cancelled) আপাতত বাতিল করলেন মুখ্যমন্ত্রী।

বুধবার দুপুর ১ টায় সিঙ্গুরের (Singur) ইন্দ্রখালি মাঠে সভা করবেন মুখ্যমন্ত্রী। সিঙ্গুরের অনুষ্ঠানের পরেই দিল্লি যাওয়ার কথা ছিল মমতা বন্দ্যোপাধ্যায়ের। এসআইআর-এর (SIR) প্রতিবাদ জোরদার করতে এবার দিল্লি সফরে যাওয়ার পরিকল্পনা ছিল তাঁর। তবে এই সফর আপাতত বাতিল করা হল। সূত্রের খবর, আগামী সপ্তাহে মমতার এই সফর হতে পারে।

আরও পড়ুন: বারামতি বিপর্যয়ে শোকপ্রকাশ প্রধানমন্ত্রীর! কী বললেন নরেন্দ্র মোদি?

এদিকে বারামতি বিপর্যয়ের পর সোশ্যাল মিডিয়ায় শোক প্রকাশ করে মমতা বন্দ্যোপাধ্যায় লেখেন, ‘অজিত পাওয়ারের আকস্মিক মৃত্যুতে আমি গভীরভাবে মর্মাহত! তাঁর কাকা শরদ পাওয়ার জি সহ তাঁর পরিবার এবং প্রয়াত অজিতজির সমস্ত বন্ধুবান্ধব এবং অনুসারীদের প্রতি আমার সমবেদনা।’ এর পরেই তিনি লেখেন, ‘এই ঘটনার সঠিক তদন্ত প্রয়োজন।’

Deeply shocked and stunned by the suddden demise of Ajit Pawar! The Deputy Chief Minister of Maharashtra and his co-passengers have died in a disastrous plane crash at Baramati today morning, and I am feeling a deep sense of loss.

My condolences to his family including his uncle…

— Mamata Banerjee (@MamataOfficial) January 28, 2026